OpenLLM-France/wikimedia huggingface dataset:
# Els àngels de Charlie (pel·lícula)

Els àngels de Charlie (títol original en anglès: Charlie's Angels) és una pel·lícula d'acció i comèdia del 2000 dirigida per Joseph McGinty Nichol. Està basada en la sèrie de televisió dels anys 70 Els àngels de Charlie.
Els seus protagonistes foren: Cameron Diaz, Drew Barrymore i Lucy Liu, interpretant als tres "àngels"; Bill Murray interpretà a Bosley, Sam Rockwell interpretà a Eric Knox, i John Forsythe, actor de la sèrie original, interpretà a Charlie. Els Àngels de Charlie fou seguit per Els Àngels de Charlie: Al límit, amb Bernie Mac com Bosley i Demi Moore com Madison Lee. Ha estat doblada al català.

## Argument

Natalie Cook (Cameron Diaz), Dylan Sanders (Drew Barrymore) i Alex Munday (Lucy Liu) són tres investigadores privades d'elit. Les tres noies tracten de localitzar a Eric Knox, un geni de la informàtica que ha estat segrestat per inventar un sistema d'identificació per mitjà de veu molt més exacte que els sistemes actuals.
Elles hauran d'evitar el pla malvat, que podria destruir la intimitat del món sencer, utilitzant els seus encants femenins i les seves habilitats pel combat.

## Repartiment

| Personatge | Intèrpret | Veu en català |
| Natalie Cook | Cameron Diaz | Núria Mediavilla |
| Dylan Saunders | Drew Barrymore | Isabel Valls |
| Alex Munday | Lucy Liu | Ana Pallejá |
| John Bosley | Bill Murray | Jordi Brau |
| Eric Knox | Sam Rockwell | Carles Di Blasi |
| Roger Corwin | Tim Curry | Jaume Comas |
| Vivian Wood | Kelly Lynch | Teresa Manresa |
| Jason Gibbons | Matt LeBlanc | Daniel García |
| Chad | Tom Green | Albert Mieza |
| Charlie Townsend | John Forsythe | Pep Torrents |
| Pasqual | Sean Whalen | Miquel Bonet |
| Pete Komisky | Luke Wilson | Raúl Llorens |
| Sr. Jones | LL Cool J | Eduard Doncos |

## Referències

* ↑ «Els àngels de Charlie». Ésadir.cat. [Consulta: 18 juny 2018].
* ↑ Scott, A. O. «Film Review; Sleek, Tough, Frosted? Must Be Empowerment» (en aqnglès). NYTimes.com. [Consulta: 17 agost 2022].
* ↑ «Els Àngels de Charlie». ElDoblatge.com. [Consulta: 17 agost 2022].
# Em dic Sam

Em dic Sam (títol original: I am Sam) és una pel·lícula estatunidenca dirigida per Jessie Nelson, estrenada el 2001. Ha estat doblada al català El personatge de Lucy Diamond Dawson de tres anys és interpretat per la germana petita de l'actriu, Elle Fanning. Sean Penn desitjava a l'estrena que la banda original de la pel·lícula fos composta de cançons dels Beatles, però quan els productors van intentar comprar els drets, Michael Jackson, que els posseïa, en demanava 300.000 dòlars per peça, o sigui 4,5 milions de dòlars pel conjunt. Jutjant l'import excessivament elevat, van demanar a diferents artistes com Rufus Wainwright, The Black Crowes, Grandaddy, Sarah McLachlan, Ben Harper, Nick Cave. o Sheryl Crow, de reinterpretar les diferents peces guardant el mateix tempo que els d'origen. El personatge de «Lucy» és anomenat així per la cançó Lucy in the Sky With Diamonds, dels Beatles.

## Argument

Sam Dawson, que té l'edat mental d'un nen de set anys, viu envoltat d'un grup d'amics que s'ajuden mútuament. Té per accident una filla, Lucy Diamond, amb una de les seves relacions, que desapareix de la seva vida. Sam educa llavors la seva filla tan bé com pot. Però quan arriba als set anys, comprèn que el seu pare és diferent dels altres, i els diu als a amics que criden els serveis socials que li retiren llavors a Sam. Decidit a tot per recuperar la custòdia de la seva filla, Sam es posa en contacte amb Rita, advocada, que per impressionar les seves relacions decideix ocupar-se de l'assumpte pro bono. Al final, Rita farà de la custòdia de Lucy un assumpte personal.

## Repartiment

* Sean Penn: Sam Dawson
* Michelle Pfeiffer: Rita Harrison
* Dakota Fanning: Lucy Diamond Dawson
* Elle Fanning: Lucy Diamond Dawson (Bebè)
* Dianne Wiest: Annie Cassell
* Loretta Devine: Margaret Calgrove
* Richard Schiff: Mr Turner
* Laura Dern: Randy Carpenter
* Brad Silverman: Brad
* Joseph Rosenberg: Joe
* Stanley DeSantis: Robert
* Doug Hutchison: Ifty
* Rosalind Chao: Lily
* Ken Jenkins: Jutge Philip McNeily
* Wendy Phillips: La Srta. Wright
* Mason Lucero: Conner Rhodes

## Premis i nominacions
### Premis

* 2002: Critics' Choice Awards a la millor jove actriu per a Dakota Fanning
* 2002: Golden Satellite Awards categoria Jove talent per a Dakota Fanning

### Nominacions

* 2002: Oscar al millor actor per Sean Penn
* 2003: Grammy al millor àlbum de banda sonora escrita per pel·lícula, televisió o altre mitjà visual

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Em dic Sam». [Consulta: 10 juny 2018].
* ↑ . Nick Cave interpreta una recuperació de la cèlebre cançó Let It Be. Més tard, ha tret la seva pròpia versió de la peça Here Comes The Sun
* ↑ The New York Times. I Am Sam (en anglès). The New York Times.
# Festa salvatge

Festa salvatge (títol original: The Wild Party ) és una pel·lícula estatunidenca dirigida per James Ivory, estrenada el 1975. Ha estat doblada al català.

## Argument

The Wild Party: El poeta James Morrison ha estat ferit de bala a la laringe en una gran vesprada donada a Hollywood el 1929 per l'actor Jolly Grim i la seva bella amant Queenie. Conta a la policia el que ha succeït. La pel·lícula és una adaptació de la peça en vers homònima de Joseph Moncure March apareguda el 1928 i transposada al medi cinematogràfic i reprenent nombrosos elements de la vida de Roscoe Arbuckle. «Aquesta pel·lícula barreja de manera desastrosa el text de March i l'assumpte de violació que va arruïnar la carrera de l'actor còmic Fatty Arbuckle. » Art Spiegelman

## Repartiment

* James Coco: Jolly Grimm
* Raquel Welch: Queenie
* Perry King: Dale Sword
* Tiffany Bolling: Kate
* Royal Dano: Tex
* David Dukes: James Morrison
* Christina Ferra-Gilmore: Nadine
* Eddie Lawrence: Kreutzer
* Bobo Lewis: Wilma
* Don De Natale: Jackie
* Dena Dietrich: Sra. Murchison
* Regis Cordic: M. Murchison
* Jennifer Lee: Madeline True
* Mews Small: Bertha
* Baruch Lumet: el sastre

## Referències

* ↑ esadir.cat. Festa salvatge. esadir.cat.
* ↑ «The wild party». The New York Times.
* ↑ en el lloc oficial de l'espectacle ‘‘The Wild Party’’
# Fins que et vaig conèixer

Fins que et vaig conèixer (títol original: 'Til There Was You) és una comèdia romàntica de 1997 protagonitzada per Jeanne Tripplehorn, Dylan McDermott i Sarah Jessica Parker. Ha estat doblada al català.

## Argument

De nens, Gwen (Tripplehorn) i Nick (McDermott) es van topar breument a l'escola, i des de llavors han viscut vides separades. Nick, ara arquitecte, coneix a Francisca (Parker), una antiga jove actriu neuròtica, i aconsegueix el contracte per reconstruir un edifici que ella té. No obstant això Gwen acaba de traslladar-se a aquest idíl·lic bloc d'apartaments, i, juntament amb els altres veïns, lluita per salvar l'edifici.

## Repartiment

* Jeanne Tripplehorn: Gwen
* Dylan McDermott: Nick
* Sarah Jessica Parker: Francesca Lanfield
* Jennifer Aniston: Debbie
* Craig Bierko: Jon Haas
* Jack Kruschen: M. Katz

## Referències

* ↑ «Fins que et vaig conèixer». esadir.cat.
* ↑ «'Til There Was You». The New York Times.
# Sorbets (Landes)

Sorbets (en francès Sorbets) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 203 | 225 | 208 | 199 | 179 | 169 | 187 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Didier Tastet | |

## Referències

* ↑ Toponímia occitana
# Faucon dau Caire

Faucon dau Caire (en francès Faucon-du-Caire) és un municipi francès situat al departament dels Alps de l'Alta Provença i a la regió de Provença – Alps – Costa Blava.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 136 | 174 | 158 | 188 | 199 | 218 | 221 | 223 | 221 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 194 | 187 | 164 | 160 | 155 | 160 | 146 | 147 | 109 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 106 | 97 | 93 | 55 | 55 | 53 | 48 | 43 | 49 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 37 | 38 | 34 | 35 | 49 | 35 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1947- | Arthur Richier | Divers gauche |

## Referències

* ↑ Topònims occitans dels Alps de l'Alta Provença
# Delbar Nazari

Delbar Nazari (Khulm, 5 de març de 1956 - Calgary, 14 d'agost de 2024) va ser una política afganesa que fou ministra d'Afers de la Dona del 2015 al 2021.

## Biografia

Nazari era dona uzbeka originària del districte de Kholm, a la província de Balkh. Es graduà en el Centre de Formació de Professors de Balkh i es llicencià en relacions internacionals en la Universitat de Kabul.
Va ser directora de l'escola secundària Naeem Shahid de Samangan i va treballar per a Oxfam i Unicef sobre drets de les dones. Fou membre de la Cambra Popular de Samangan del 2005 al 2010. També treballà en el Ministeri de l'Interior pel desenvolupament de la cèdula nacional d'identitat electrònica.
Fou nomenada per l'equip d'Abdul·là Abdul·là per al govern d'unitat nacional ministra d'Afers de la Dona l'abril de 2015. El germà de Nazari treballà com a conseller ministerial. El 13 de juliol de 2016 li presentaren a la cambra baixa un vot de censura, acusant-la de corrupció i ineficàcia professional, una de les moltes mocions d'aquesta mena contra els ministres, però la votació fou rebutjada.
A l'octubre de 2016, Nazari participà en el programa Open Jirga de la BBC, per a debatre qüestions d'igualtat, malgrat els bombardeigs i atacs a la ciutat el dia anterior. El 13 de desembre de 2016, Nazari declarà als periodistes que més del 87% de les dones afganeses no se sentien segures: «La privació causa moltes amenaces a les dones en tot el país». El seu ministeri enregistrà més de 4.000 casos de violència masclista en els nou mesos anteriors. El 16 de març de 2018 pronuncià un discurs en les Nacions Unides durant el 62é període de sessions de la Comissió de la Condició Jurídica i Social de les Dones.

## Referències

* ↑ «Obituary of Delber Nazari | McInnis & Holloway, Calgary Crematorium» (en anglès americà). [Consulta: 23 agost 2024].
* 1 2 Ruttig. «Tired of the Estezah? Minister for Women’s Affairs survives vote of no confidence» (en anglès), 29-07-2016. Arxivat de l'original el 2017-01-07. [Consulta: 7 gener 2017].
* ↑ «Nazari, Dilbar Mrs.» (en anglés). Who is who in Afghanistan?.
* ↑ «Delbar Nazari | She Decides» (en anglés). Arxivat de l'original el 2019-11-11. [Consulta: 11 novembre 2019].
* ↑ «New minister seeks wider role for women in govt» (en anglés), 20-04-2015. [Consulta: 7 gener 2017].
* ↑ Adeel. «Afzal Ludin nominated as Afghan Defense Minister» (en anglés), 06-04-2015. [Consulta: 7 gener 2016].
* ↑ Nikzad «Parliament summons women’s affairs minister for poor management» (en anglés), 13-07-2016. [Consulta: 7 gener 2016].
* ↑ Siddiqi, Shirazuddin. «“I will be there even if my bodyguards refuse to accompany me.”» (en anglés), 03-10-2016.
* ↑ «Afghan woman: sold like a goat, treated like a dog» (en anglés). Daily Times, 02-01-2017. [Consulta: 11 novembre 2019].
* ↑ Khan Jalalzai, Musa. «Afghan woman: sold like a goat, treated like a dog» (en anglés), 03-01-2017. [Consulta: 7 gener 2017].
* ↑ «Speech of H. E. Delbar Nazari, Minister of Women’s Affairs, Government of Afghanistan» (en francès). [Consulta: 11 novembre 2019].
# Senta Coloma (Landes)

Senta Coloma (en francès Sainte-Colombe) és un municipi francès situat al departament de les Landes i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 429 | 432 | 392 | 373 | 407 | 455 | 608 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Philippe Dutoya | PS |

## Referències

* ↑ «Toponímia occitana». Arxivat de l'original el 2012-03-16. [Consulta: 18 desembre 2010].
# Macau (Gironda)

Macau (en francès Macau) és un municipi francès situat al departament de la Gironda i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 1.801 | 2.017 | 2.065 | 2.349 | 2.648 | 2.890 | 3.278 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Jean-Claude Verges | |
| 2008- | Chrystel Colmont-Digneau | |

## Referències

* ↑ «Toponímia occitana». Arxivat de l'original el 2012-03-15. [Consulta: 8 gener 2011].
# Bidhya Devi Bhandari

Bidhya Devi Bhandari (Nepali: विद्यादेवी भण्डारी; Mane Bhanjyang, Bhojpur, 19 de juny de 1961) és una política nepalesa, primera dona Presidenta de Nepal elegida el 2015. Bhandari va substituir en el càrrec a Ram Baran Yadav, del Congrés Nepalès, que havia estat president des de 2008, quan el país va passar de ser una monarquia a una república.

## Biografia

Filla de Ram Bahadur Pandey i Mithila Pandey. Es va casar amb Madan Bhandari, un dirigent comunista nepalès que va morir el 1993 en un accident a prop de Dasdhunga, districte de Chitwan, Nepal, tot i que fou considerat un assassinat, encara no resolt.

## Carrera política

Va començar en política molt jove. Segons el Partit Comunista del Nepal (Unificat Marxista-Leninista) (CPN-UML), Bhandari s'inicià com a activista de la Lliga Jove del CPN (ML) el 1978, a Bhojpur. Va ser responsable del Comitè de Zona Oriental d'ANNFSU de 1979 a 1987 i de la secció de dones del GEFONT el 1993, abans de ser elegida com a membre del comitè central de l'UML el 1997. Va ser elegida vicepresidenta del partit en la seva vuitena convenció general feta a Butwal. Fou la vicepresidenta del Partit Comunista del Nepal (Unificat Marxista-Leninista) i presidenta de l'Associació de Dones del Nepal abans de guanyar l'elecció presidencial el 28 d'octubre de 2015. Va ser elegida rebent 327 vots d'un total de 549 possibles i derrotant Kul Bahadur Gurung, candidat de la formació Congrés Nepalès (NC) que va governar en coalició en els últims anys amb l'UML. Va ser ministra de Defensa durant el Govern de Madhav Kumar (2009-2010).

## Referències

* ↑ «Nepal gets first woman President». The Hindu [Consulta: 28 octubre 2015].
* 1 2 «Bhandari elegida presidenta del Nepal, la primera dona a ocupar el càrrec». La Vanguardia, 28-10-2015 [Consulta: 31 octubre 2015].
* ↑ «Bidya Devi Bhandari elected first woman President of Nepal». Kantipur News [Consulta: 28 octubre 2015].
* ↑ «The President». Government of Nepal. Arxivat de l'original el 2023-01-24. [Consulta: 14 abril 2021].
* ↑ «Nepal gets first female head of state». Arxivat de l'original el 30 d'octubre 2015. [Consulta: 28 octubre 2015].
* ↑ «Who is Bidya Devi Bhandari?». The Himalayan Times, 28-10-2015. [Consulta: 29 octubre 2015].
* ↑ «Who is Bidya Devi Bhandari? What are the 10 things you need to know about her?». Indiatoday.in [Consulta: 28 octubre 2015].
* ↑ «Bidhya Devi Bhandari elected first female president». Arxivat de l'original el 3 de març 2016. [Consulta: 28 octubre 2015].
* ↑ «Who is Bidya Devi Bhandari?». Himalayan News [Consulta: 28 octubre 2015].
* ↑ «Nepali Times | The Brief » Blog Archive » Enemies within». nepalitimes.com [Consulta: 22 març 2014].
* ↑ «Women of Nepal». wwj.org.np [Consulta: 22 març 2014].
* ↑ «Related News | Bidya Bhandari | ekantipur.com». ekantipur.com [Consulta: 22 març 2014].
* Pàgina web oficial Arxivat 2013-12-02 a Wayback Machine. del President del Nepal (Nepali)
# Andrea Molaioli

Andrea Molaioli (Roma, 29 de novembre de 1967) és un director de cinema i guionista italià.

## Biografia

Va començar la seva carrera en el món del cinema com a ajudant de direcció, treballant al costat d'alguns directors italians importants com Nanni Moretti, Daniele Luchetti, Carlo Mazzacurati i Mimmo Calopresti.
El seu primer llargmetratge és La noia del llac, del 2007 i presentat a la Setmana Internacional de la Crítica en el marc de la 64a Mostra Internacional de Cinema de Venècia. Aquesta pel·lícula va obtenir deu David di Donatello el 2008 (rècord del festival), inclòs el David di Donatello al millor director. Aquesta pel·lícula, com la següent, és protagonitzada per Toni Servillo.
Inspirat en el crack de Parmalat, el 2011 va filmar Il gioiellino. El director ha explicat que, tot i que explica la història de l'empresa Collecchio, la pel·lícula «neix dels mecanismes de les finances mundials».

## Filmografia
### Director

* I Diari della Sacher: Bandiera Rossa e Borsa Nera (2001)
* Vieni a casa mia (2007)
* La noia del llac (2007)
* Il gioiellino (2011)
* Slam - Tutto per una ragazza (2016)
* Suburra - La serie – sèrie de Netflix, episodis 3-6, 10-18 (2017-2019)
* Bella da morire – minisèrie TV (2020)
* Fedeltà – sèrie de Netflix, episodi 1-2, 5-6 (2022)
* Circeo - minisèrie TV, 6 episodi (2022)
* La regola del gioco - minisèrie TV, 4 episodis (2024)

### Guionista

* Il gioiellino (2011)
* Slam - Tutto per una ragazza (2016)

### Director ajudant

* Palombella rossa, dirigida per Nanni Moretti (1989)
* Caldo soffocante, dirigida per Giovanna Gagliardo (1991)
* Il muro di gomma, dirigida per Marco Risi (1991)
* Mille bolle blu, dirigida per Leone Pompucci (1993)
* Caro diario, dirigida per Nanni Moretti (1993)
* Padre e figlio, dirigida per Pasquale Pozzessere (1994)
* Aprile, dirigida per Nanni Moretti (1998)
* L'estate di Davide, dirigida per Carlo Mazzacurati (1998)
* La stanza del figlio, dirigida per Nanni Moretti (2001)

## Reconeixements

* David di Donatello
** 2008 – millor pel·lícula per La noia del llac
** 2008 – Millor director per La noia del llac
** 2008 – Millor director novell per La noia del llac
* Nastro d'argento
** 2008 – Millor director novell per La noia del llac
** 2017 – Candidatura a la millor pel·lícula per joves per Slam - Tutto per una ragazza
* Globo d'oro
** 2008 – Millor opera prima per La noia del llac
* Ciak d'oro
** 2008 – Millor opera prima per La noia del llac

## Notes

* ↑ trovacinema repubblica
* ↑ Smith, Ian Hayden. International Film Guide 2012. International Film Guide, 2012, p. 155. ISBN 978-1908215017.
* ↑ «Il gioiellino con Toni Servillo. L'intervista al regista Andrea Molaioli». mentelocale.it, 12-03-2011.
* ↑ «The Jewel». Time Out. [Consulta: 2 setembre 2012].
* ↑ «Tutti i Ciak d'oro 2008».
# Derbi dels enemics eterns

El derbi dels enemics eterns (grec: Ντέρμπι των αιωνίων αντιπάλων), dit també la Mare de totes les batalles (grec: Μητέρα των μαχών), és el principal derbi local de la regió metropolitana d'Atenes, entre dos dels equips més exitosos de Grècia, l'Olympiakos FC i el Panathinaikos FC. La rivalitat entre aquests dos equips i entre els seus seguidors és molt intensa, motiu pel qual és el clàssic principal tant de la capital grega com de tot el país.

## Referències

* ↑ «Football First 11: Do or die derbies». CNN, 22-10-2008. Arxivat de l'original el 2014-10-17. [Consulta: 23 octubre 2008].
* ↑ Neil Johnston. «Olympiakos-Panathinaikos: Europe's maddest derby?». BBC Sport, 22-10-2014. [Consulta: 22 octubre 2014].
# Lloc 512

El Lloc 512 (Site 512, en anglès) és el nom d'una instal·lació de radar del Departament de Defensa dels Estats Units a Har Qeren, situat a la part superior del desert del Nèguev d'Israel, per tal de proporcionar una alerta primerenca de míssils balístics contra els llançaments de l'Iran o els seus grups intermediaris contra Israel i altres aliats nord-americans a l'Orient Mitjà.
El lloc inclou un radar transportable de vigilància AN/TPY-2. Operat inicialment per aproximadament 100 soldats, aquest nombre ha augmentat significativament des de la construcció inicial del lloc, amb un pressupost de 35,8 milions de dòlars, augmentant la capacitat de la base a 1000.
Es tracta d'una de les instal·lacions operades sota els auspicis de l'Agència de Defensa de Míssils estatunidenca, destinada a protegir contra possibles llançaments de míssils fets per actors regionals més petits com l'Iran i Corea del Nord. La base opera al costat d'altres llocs de radar AN/TPY-2 similars al Japó, així com un altre lloc clandestí anomenat Site K prop de Malatya, Turquia.
Tot i que la base es troba a poc més de 30 km al sud de Gaza, el 7 d'octubre de 2024, quan Hamàs va llançar centenars de míssils cap a Israel, aquesta estació de radars no va detectar-ne cap, perquè estava enfocada a l'Iran, que es troba a uns 1.200 km al nord-est.

## Referències

* ↑ «Israel/United States: Site 512, a US military bubble in Israel's Negev desert – 22/11/2023» (en anglès). Intelligence Online, 22-11-2023. [Consulta: 10 maig 2024].
* ↑ «Satellite image shows US expanding Israel military base amid escalating tensions» (en anglès). India Today, 14-11-2023. [Consulta: 10 maig 2024].
* ↑ Puigsech Farràs, Josep. «Al-Assad, un malson per a Zelenski» (en català). El Punt Avui, 10-12-2024. [Consulta: 10 desembre 2024].
* ↑ Judson, Jen. «Multidomain ops drive change to Army's 1st Space Brigade» (en anglès). Defense News, 11-10-2021. [Consulta: 10 maig 2024].
* ↑ Boguslaw, Ken Klippenstein, Daniel. «U.S. Quietly Expands Secret Military Base in Israel». The Intercept, 27-10-2023. [Consulta: 10 maig 2024].
* ↑ Trevithick, Joseph. «The U.S. Army Wants to Expand a Secretive Missile Defense Site in Turkey» (en anglès). The War Zone, 25-05-2017. [Consulta: 10 maig 2024].
* ↑ Klippenstein, Ken; Boguslaw, Daniel. «U.S. Quietly Expands Secret Military Base in Israel» (en anglès). The Intercept_, 27-10-2023. [Consulta: 10 desembre 2024].
# Tuixpa

Tuixpa (en armeni Տոսպ, Տուշպա֊Վան) va ser la segona i última capital del Regne d'Urartu (cap al 830 aC fins cap al 585 aC). La va elegir el rei Sarduri I després d'un atac assiri a l'antiga capital Arzachku (Malazgird), ciutat que estava més exposada. Algunes de les inscripcions més extenses sobre els reis d'Urartu es conserven allà. Van ser gravades a les parets de roca de la ciutat. Era un centre de culte, i es conserven, tallades a la roca, amples cambres amb unes funcions no ben determinades. Allà hi va haver una sublevació contra el rei Rusa II, i es van detenir i executar als conspiradors.
Els medes dirigits pel rei Ciaxares la van ocupar cap a l'any 590 aC. Els armenis l'anomenaven Tosp. Després se la va conèixer amb el nom de Van.

## Mapa de Tosp

L'Enciclopèdia Soviètica d'Armènia publicà una sèrie de mapes entre els quals hi ha el de la regió Vaspurakanesa de Tosp.

## Referències

* ↑ Chahin, M. The Kingdom of Armenia. A History (en anglès). Curzon, 2001, p. 68. ISBN 9780700714520.
* ↑ Kuhrt, Amélie. El Oriente Próximo en la antigüedad, vol 2. Barcelona: Crítica, 2014, p. 206-207. ISBN 9788498926897.
* ↑ R. Grousset, Histoire d'Armenie